
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2023)0692),
[bookmark: _GoBack]–	võttes arvesse Euroopa Liidu toimimise lepingu artikli 294 lõiget 2, artiklit 212 ja artikli 322 lõiget 1, mille alusel komisjon esitas ettepaneku Euroopa Parlamendile (C9‑0408/2023),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kontrollikoja 30. jaanuari 2024. aasta arvamust[footnoteRef:1], [1: 	Euroopa Liidu Teatajas seni avaldamata.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 8. aprilli 2024. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59,
–	võttes arvesse kodukorra artikli 58 kohaseid väliskomisjoni ja eelarvekomisjoni ühisarutelusid,
–	võttes arvesse rahvusvahelise kaubanduse komisjoni ja regionaalarengukomisjoni arvamusi,
–	võttes arvesse eelarvekontrollikomisjoni kirja,
–	võttes arvesse väliskomisjoni ja eelarvekomisjoni raportit (A9‑0085/2024),
1.	võtab vastu allpool toodud esimese lugemise seisukoha;
2.	kiidab heaks käesolevale resolutsioonile lisatud Euroopa Parlamendi ja nõukogu ühisavalduse, mis avaldatakse Euroopa Liidu Teataja C‑seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Euroopa Parlamendi seisukoht, vastu võetud esimesel lugemisel 24. aprillil 2024. aastal eesmärgiga võtta vastu Euroopa Parlamendi ja nõukogu määrus (EL) 2024/…, millega luuakse Lääne-Balkani reformi- ja kasvurahastu
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2024/1449) lõplikule kujule).







SEADUSANDLIKU RESOLUTSIOONI LISA
Euroopa Parlamendi ja nõukogu ühisavaldus Lääne-Balkani rahastu eelarve asjakohase liigenduse kohta
Euroopa Parlament ja nõukogu võtavad teadmiseks Euroopa Komisjoni avalduse aruandluse kohta. Ilma et see piiraks eelarvepädevate institutsioonide aluslepingutest tulenevaid õigusi, kavatsevad Euroopa Parlament ja nõukogu vaadata läbi rahastu liigenduse, näiteks assigneeringud iga toetusesaaja kohta, et tagada asjakohane poliitiline ja eelarvekontroll. Euroopa Parlament ja nõukogu kutsuvad Euroopa Komisjoni üles võtma seda avaldust 2025. aasta eelarveprojekti koostamisel asjakohasel juhul nõuetekohaselt arvesse.

